Ego Theobaldus Trecensium comes palatinus notum facio tam presentibus quam futuris quod viginti libras annui redditus quas bone memorie pater meus comes Henricus pro remedio anime sue ecclesie Cisterciensi in perpetuam elemosinam dederat ad procurandos abbates qui ibidem generali capitulo interessent et in pedagio pontium assignarat. Ad preces abbatis et capituli Trecis in nundinis sancti Johannis in redditibus porte de Cruncellis singulis annis percipiendas in perpetuum assignavi. Quod ut notum permaneat et ratum teneatur litteris annotatum sigilli mei munimine roboravi. Actum anno Incarnati Verbi Mo Co nonagesimo nono. Data per manum Galteri cancellarii. Nota Alermi.